ഗള്ഫില് വച്ച് കോട്ടയം നസീറിനെ തട്ടിക്കൊണ്ടു പോയതെന്തിന് Entertainment മലയാളത്തില് അനുകരണ കലയെ ജനപ്രിയമാക്കിയ താരമാണ് കോട്ടയം നസീര്. സിനിമാ നടന് എന്നതിനപ്പുറം മലയാളികള് അദ്ദേഹത്തെ സ്നേഹിക്കുന്നതും മിമിക്രി താരമായാണ്. ഇപ്പോള് ഗള്ഫില് വച്ച് ഉണ്ടായ തട്ടിക്കൊണ്ടു പോകല് അനുഭവം പറയുകയാണ് അദ്ദേഹം. സഞ്ചാരം ചാനലിന്റെ ചരിത്രം എന്നിലൂടെ എന്ന പരിപാടിയില് സംസാരിക്കുകയായിരുന്നു അദ്ദേഹം. ഒരിക്കല് കോമഡി കസിന്സ് എന്ന ഷോയുമായി ദുബായില് പോയപ്പോള് തന്നെ എയര്പോര്ട്ടില് നിന്ന് ചിലര് തട്ടികൊണ്ട് പോയെന്ന് പറയുകയാണ് അദ്ദേഹം. ഒരിക്കല് കോമഡി കസിന്സ് എന്ന ഷോയുമായി ഞങ്ങള് ദുബായില് പോയി. അന്ന് വാമനപുരം ബസ് റൂട്ട് എന്ന സിനിമയില് ഞാന് അഭിനയിച്ചു കൊണ്ടിരിക്കുന്ന സമയമാണ് അതിനാല് തന്നെ പോയി വന്നാണ് ഷോ ചെയ്തുകൊണ്ടിരുന്നത്. നാട്ടില് ഷൂട്ടിംഗ് ഉള്ള സമയത്ത് ദുബായില് നിന്ന് വരും പിന്നും തിരിച്ചു പോകും. അങ്ങനെ ഒരു ദിവസം ഞാന് ദുബായില് ചെന്ന് ഇറങ്ങുമ്ബോള് തന്നെ ഒരു വിദേശ വനിത എന്നെ സ്വീകരിക്കാനായി എത്തി. എയര്പോര്ട്ടിലെ ആള്ക്കാരുടെ ഡ്രസ്സ് ആണ് അവര് ധരിച്ചിരുന്നത്. എനിക്കൊരു പൂവ് ഒക്കെ തന്നു. ഇതുവരെ കാണാത്ത ഒരു സ്വീകരണം ആയിരുന്നു അത്. അവര് തന്നെ എല്ലാ ഫോര്മാലിറ്റീസും ചെയ്തിട്ട് എന്നെ പുറത്തേക്ക് കൊണ്ടുപോയി ഒരു കാറില് ഇരുത്തി എന്നിട്ട് എന്നോട് പറഞ്ഞു നിങ്ങളെ തട്ടിക്കൊണ്ടു പോവുകയാണ് എന്ന്. എനിക്ക് ആകെ ഷോക്കായി പോയി. എന്തിനാ എന്നെ കൊണ്ടുപോകുന്നതെന്ന് ചോദിച്ചപ്പോള് കാറില് ഇരുന്ന ആള് എന്നോട് പറഞ്ഞു കാര്യമുണ്ട് രണ്ട് ദിവസം കഴിയട്ടെ എന്ന്. ലേബര് ക്യാമ്ബ് ഒക്കെ ഉള്ള വഴിയില്ക്കൂടി എന്നെയും കൊണ്ട് പോകുമ്ബോള് ആള്ക്കാര് എന്നെ നോക്കുന്നുണ്ട് അവര് അറിയാവുന്ന ആളായോണ്ടാണ് അങ്ങനെ നോക്കിയത്. എന്നാല് എനിക്ക് എല്ലാവരും കൂടി ചേര്ന്ന് എന്നെ എവിടയോ എന്തോ ചെയ്യാന് കൊണ്ട് പോകുന്നു എന്ന പേടിയായിരുന്നു. സംഭവം ഞങ്ങളെ കൊണ്ടുപോയ സ്പോണ്സറും എന്നെ തട്ടികൊണ്ടു പോകുന്ന ആളും തമ്മില് പ്രശ്നമുണ്ട്. അതിനാല് എന്നെ പിടിച്ചുവെച്ച് വില പേശാം എന്ന് വിചാരിച്ചാണ് കൊണ്ടുപോയത്. എന്നിട്ട് ഒരു വീട്ടിലേക്ക് കൊണ്ടുപോയി വീട്ടില് ഞാന് മാത്രമേ ഉണ്ടായിരുന്നുള്ളൂ. രണ്ട് ദിവസം ഇവിടെ ആണെന്ന് പറഞ്ഞു എന്നിട്ട് പാസ്പോര്ട്ട് ഒക്കെ വാങ്ങിച്ചു വെച്ചു. അതോടെ ഞാന് പെട്ടുപോയി. എനിക്ക് കൂടെയുള്ളവരെ ആരെയും കോണ്ടാക്ട് ചെയ്യാനുള്ള ഒരു മാര്ഗവും ഇല്ലായിരുന്നു. അവരെല്ലാം എന്നെ കാത്തിരിക്കുന്നുണ്ടായിരുന്നു. എന്നെ ആരോ തട്ടിക്കൊണ്ടുപോയത് അവര് അറിഞ്ഞു. രണ്ട് ദിവസം അവിടെ താമസിച്ചു. പക്ഷേ തട്ടിക്കൊണ്ട് പോയെന്ന് പറഞ്ഞ് ആരും ഉപദ്രവിച്ചിട്ടില്ല കൃത്യസമയത്ത് ആഹാരം തരുമായിരുന്നു ഇടയ്ക്ക് ആ മനുഷ്യന് വരും തമാശ പറയും പോകും. അങ്ങനെയായിരുന്നു അവിടത്തെ രണ്ട് ദിനം. കോട്ടയം നസീര് പറയുന്നു. അവസാനം കൂടെ ഉള്ളവര് പോലീസ് പരാതി ഒക്കെ കൊടുക്കും എന്ന് പറഞ്ഞു പ്രശ്നം കോംപ്രമൈസ് ആയി താന് തിരിച്ചെത്തിയെന്നും അദ്ദേഹം കൂട്ടിച്ചേര്ത്തു. English Summary : kottayam nazeer about a incident in dubai